২০১৮ সালের এ যাবৎ সফলতম ছবির তালিকায় ‘পদ্মাবৎ’ রয়েছে একেবারে শীর্ষে। তবে ছবি মুক্তির আগে কর্নি সেনার একাধিক কটূক্তি এবং হুমকির শিকার হতে হয়েছিল পরিচালক সঞ্জয় লীলা ভংশালী এবং অভিনেত্রী দিপীকা পাডুকোন-সহ ছবির বাকি তারকাদের।
প্রাণহানীর হুমকি না পেলেও, প্রায় একই রকম পরিস্থিতির সৃষ্টি হল আমির খানের ‘মহাভারত’ ছবিতে অভিনয় করা নিয়েও। তবে এক্ষেত্রে কোনও দলীয় সংসদের নয়, টুইটার ব্যবহারকারীদের কটূক্তির শিকার হলেন অভিনেতা।

এই বিষয়ে অন্যান্য খবর

চেনা চেনা মুখ, তবু চিনতে পারছেন কি! যা ভাবছেন তা নয়


‘মহাভারত’ ছবিতে একটি গুরুত্বপূর্ণ চরিত্রে অভিনয় করবেন আমির, কিছুদিন আগে এমনই জানা গিয়েছিল এক সর্বভারতীয় সংবাদমাধ্যমের প্রতিবেদনে। খবরটি ভাইরাল হওয়া মাত্রই বিতর্ক শুরু হয় অভিনেতাকে ঘিরে।
একজন মুসলমান কী করে মহাভারতের মতো পবিত্র হিন্দু মহাকাব্য ভিত্তিক ছবিতে অভিনয় করতে পারেন— এই নিয়ে বিগত দু’দিন ধরে উত্তাল টুইটার। শুধু তাই নয়, ‘পিকে’ ছবিতে নাকি শিব ঠাকুরকে নিয়ে মজা করেছেন আমির। এমন অভিযোগও উঠেছে অভিনেতার বিরুদ্ধে।
১৯৮৮ সালে প্রথম ভারতীয় ছোটপর্দায় ‘মহাভারত’ প্রদর্শিত হয় ধারাবাহিকের মাধ্যমে। পরিচালক রবি চোপড়ার এই ধারাবাহিকের চিত্রনাট্য লিখেছিলেন পণ্ডিত নরেন্দ্র শর্মা এবং জনপ্রিয় ঊর্দু লেখক রাহি মাসুম রেজা। একজন মুসলমানের লেখা চিত্রনাট্য থেকেই মহাভারতের খুঁটিনাটি জেনেছিল ভারতের আপামর দর্শক। তা সত্ত্বেও আমিরকে সেই জাতিবিদ্বেষের শিকার হতে হল।
দেখে নিন সেই টুইটগুলি—

Why should @AamirKhan, a Muslim, play in most ancient & sacred of Hindu epics, the Mahabharata? Is @BJP4India Govt of @narendramodi going to be like the @INCIndia & just stand by in name of secularism??? Would Muslims allow a Hindu to play life of Mohamed?https://t.co/fC7bvbHkZE
— Francois Gautier (@fgautier26) March 21, 2018

কটূক্তির বিরুদ্ধে আমির কোনও প্রতিক্রিয়া না দিলেও ট্রলের যথাযথ উত্তর দিয়েছেন লেখক এবং গীতিকার জাভেদ আখতার।

You scoundrel, have you not seen peter brooks production of this great epic Mahabharsta in France . I would like to know which foreign agency is paying you to spread this kind of perverse and poisonous thoughts in our country
— Javed Akhtar (@Javedakhtarjadu) March 21, 2018


জাভেদ আখতার। (ছবি: ফোটোকর্প)
ট্রলের উত্তরে জাভেদ লিখেছেন, ‘‘যাঁরা এইসব কথা বলছেন তাঁদের উদ্দেশ্যে বলছি, আপনারা কি কখনও পরিচালক পিটার ব্রুকের ‘দ্য মহাভারত’ দেখেননি?’’ গীতিকারের এই পোস্টের পরেও ট্রল বন্ধ না হওয়ায় তিনি আরও জানিয়েছেন, ‘‘যাঁরা এই মন্তব্য করছেন তাঁরা আমাদের দেশের সংস্কৃতি এবং ঐতিহ্য সম্পর্কে কিছুই জানেন না হয়তো। রসখান, বুল্লে শাহ, ওয়ারিশ শাহ, বাবা ফরিদ নজির আকবরাবাদি, নিজির বানারসি, বিসমিল্লা খান— এঁদের কথা কি জানেন তাঁরা?’’

You ignorant unfortunate imbecile, obviously you know nothing about our Indian traditions and culture . Do you know who were Ras khan bullay shah Waris shah, ,Baba Farid Nazeer Akbarabadi , Nizir Banarasi , Bismillah khan . You are just a frog in the stinking well of communalism
— Javed Akhtar (@Javedakhtarjadu) March 22, 2018

কিছুদিন আগেই একটি সাক্ষাৎকারে আমির জানিয়ে ছিলেন যে, ছবিতে কর্ণের ভূমিকায় অভিনয় করতে চান তিনি। তবে বাস্তবিকই ছবিতে সেই চরিত্রেই অভিনয় করতে চলেছেন কি না, তা এখনও পর্যন্ত জানা যায়নি।
প্রসঙ্গত, ‘ঠগস অফ হিন্দোস্থান’ ছবির শ্যুটিংয়ে আপাতত ব্যস্ত আমির। ছবিতে তাঁর সঙ্গে দেখা যাবে ক্যাটরিনা কাইফ এবং ফতিমা সানা শেখকে।